Borneo

Borneo ia nya pulau ti ketiga pemadu besai ba dunya sereta pulau ti pemadu besai ba Asia. Pulau tu dikelingi Selat Karimata, Tasik Jawa, Selat Makassar, enggau Selat Suluk. Pulau Borneo dibagi ngagai tiga begian ia nya menua Malaysia (Sabah enggau Sarawak), menua Indonesia ba begian Kalimantan enggau menua Brunei.Donna Marchetti (2 Ogos 1998) "Borneo's Wild Side" The New York Times. Diambi maya 20 Jun 2017.

Kira-kira 73% ari pulau tu ia nya begian menua Indonesia. Ba utara, nengeri Malaysia Timur ia nya Sabah enggau Sarawak ngambi 26% pulau tu. Kelebih nya, ia nya 1% ari tanah Kalimantan dikembuan menua Brunei. Penyampau orang ba Borneo ia nya 23,720,000.Malaysia: Federal States, Territories, Districts, Major Cities, Urban Aras & Conurbations - Statistics & Maps on City Population  Citypopulation.de (2013-05-20). Diambi maya 21 Oktober 2022Sugianto, Danang "Sensus Penduduk 2020 Selesai, Begini Sebaran Masyarakat RI Terbaru" finance.detik.com. Diambi maya 21 Oktober 2022. Kalimantan mega ngembuan utan ujan ti pemadu tuai ba dunya. 

 Etimologi 
Pulau tu dikelala enggau mayuh macham nama. Ba renggat antarabangsa, pulau tu dikumbai Borneo, diambi ari nama menua Brunei maya orang Eropah nemu menua nya ba urung kurun ke-16 maya Jemah Pematau. Ba kar ari taun 1601, nengeri Brunei dikumbai sida enggau nama Borneo, alu sereta pulau nya dilabel enggau nama Borneo."Kaart van het eiland Borneo, 1601, Benjamin Wright"   Diambi maya 21 Oktober 2022. Nama Brunei engka diambi ari jaku Sanskrit váruṇa (वरुण), ti mai reti "ai" tauka diambi ari nama Varuna, tuhan ujan dalam pengarap Hindu.Media, Kompas Cyber (13 Disember 2018). "Hari Nusantara, Kenali Nama Lawas 5 Pulau Besar di Indonesia" KOMPAS.com (dalam jaku Indonesia). Diambi maya 21 Oktober 2022. 

Orang ba Indonesia ngumbai pulau tu enggau nama Kalimantan"Kalimantan"  Encyclopaedia Britannica. Britannica. Diambi maya 21 Oktober 2022., ti diambi ari jaku Sanskrit Kalamanthana, ti mai reti "mua ari ti nunu" ti dipelaba deka nerangka mua hari tropikal ba pulau tu ti angat enggau embapEugene Linden The Ragged Edge of the World: Encounters at the Frontier Where Modernity, Wildlands and Indigenous Peoples Meet . Raban sejarah Indonesia, Slamet Muljana nyadangka nama Kalamanthana diambi ari jaku Sanskrit kala (awak tauka musin) enggau manthana (ngaga api ari gisir), ti dipelaba nerangka pengangat gaya hari ba pulau tu.

 Geografi 
 Geologi 

Borneo ditempa nengah penambah Mesozoik serpihan mikrobenua, terran ophiolit enggau kerak arc pulau ngagai teras benua Paleozoik. Ba pun Cenozoic Borneo nempa promontori Sundaland ti sebagi ari tanah besai Asia ulih proto-Tasik China Selatan. Bagi tasik proto-Tasik China Selatan udah subduksyen maya jeman Paleogene lalu kompleks akresi ti besai nyadi ba sepemanjai barat laut pulau Borneo. Ba pun Miosen pengangkat kompleks akresi nyadi asil ari underthrusting kerak benua ti nipis ba barat laut. Pengawa ngangkat nya mega nyangka asil ari pemandak ketegal putar Borneo ngelaban atur jam entara 20 enggau 10 mega-taun (Ma) ketegal belantak Australia-Asia Tenggara. Penyampau sedimen ti besai dibuai ngagai lembangan, ti beserak ba tasik ke barat, utara enggau timur Borneo sereta mega ngagai lembangan Neogene ti diatu benung tebuka ba kandang endur ti besai di timur enggau selatan Sabah. Ba tenggara Sabah, Miocene ngagai terranes arc pulau ke baru ari pulau-pulau Sulu ngerembai ba darat ngagai Borneo enggau arc gunung berapi ke tuai agi nya asil ari subduksyen nyelam tenggara seraya gunung berapi ke biak agi nyangka asil ari subduksyen nyelam barat laut Tasik Sulawesi.

Sebedau tikas ai tasik niki ba pengujung jeman ais ke penudi, Borneo nyadi sebagi ari tanah besai Asia, nempa, enggau Jawa enggau Sumatera, pelilih menua ulu semenanjung ti ngerembai ke timur ari Indochina kemaya hari tu. Tasik China Selatan enggau Teluk Thailand diatu ngampuh ​​kandang endur ke suba baruh ba semenanjung nya. Ai ti dalam agi ti nyerara Borneo ari Sulawesi ti besemak nagang sambung darat ngagai pulau nya, lalu nempa seraka ti dikelala enggau nama Garis Wallace entara pelilih menua biologi Asia enggau Australia-New Guinea. Pulau tu kemaya hari tu dikelingi Tasik China Selatan ba utara enggau barat laut, Tasik Sulu ba timur laut, Tasik Celebes enggau Selat Makassar ba timur, enggau Tasik Jawa enggau Selat Karimata ba selatan. Ba tunga ke barat Borneo bisi Semenanjung Tanah Melayu enggau Sumatera. Ba selatan enggau timur bisi pulau Indonesia: Jawa enggau Sulawesi. Ba timur laut bisi Pulau-pulau Filipina. Nengah pemesai 743,330 kilometer persegi (287,000 bt persegi), iya nyadi pulau ketiga pemadu besai di dunya, lalu nyadi pulau pemadu besai di Asia (benua pemadu besai). Titik pemadu tinggi iya nya Gunung Kinabalu di Sabah, Malaysia, enggau peninggi 4,095 m (13,435 kaki)..
Sistem sungai ti pemadu besai iya nya Batang Kapuas di Kalimantan Barat, enggau pemanjai 1,143 km (710 batu). Sungai besai bukai nyengkaum Sungai Mahakam di Kalimantan Timur (pemanjai 980 km (610 batu)), Sungai Barito, Kahayan, enggau Mendawai di Kalimantan Selatan (pemanjai 1,090 km (680 batu), 658 km (409 batu), enggau 616 km (383 batu) nitihka jurut) Batang Rajang ba Sarawak (pemanjai ) sereta Sungai Kinabatangan in Sabah (pemanjai ). Borneo ngembuan sistem gua ti signifikan. Di Sarawak, Gua Ai Jernih ngembuan siti ari sungai baruh tanah ke pemadu panjai di dunya seraya Gua Rusa endur lebih tiga juta kelawar, enggau guano ke digumpul nyentuk ngagai penalam lebih 100 meter (330 kaki). Gua-gua Gomantong di Sabah udah dikumbai "Gua Gerinang" ketegal bisi bejuta-juta iku gerinang dalam gua nya. Taman Negara Gunung Mulu di Sarawak enggau Karst Sangkulirang-Mangkalihat di Kalimantan Timur ti kelebih agi kandang endur karst ngundan beribu gua ke mit agi.

 Penyanding